hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu nl fi fr sl hu da en en fr fr da en fr en fr de en en en en en en en en de en en en fr en en en en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A digitális jelvezérlő (DSC) a mikrovezérlők és a digitális jelprocesszorok (DSP) keresztezéséből született eszköz. A mikrovezérlőkhöz hasonlóan, a DSC-k gyors megszakítási válaszidővel rendelkeznek, olyan vezérlésorientált perifériákat kínálnak, mint a PWMek és watchdog timerek, és általában C programozási nyelven programozhatóak, az eszközök natív assembly nyelve mellett. A DSP oldalon rendelkeznek a DSP-kben található legtöbb tulajdonsággal, például egyciklusos szorzó-összeadó (MAC) egységekkel, barrel shifter (gyors léptetőregiszterek), és nagy akkumulátorokkal. Nem minden gyártó fogadta el a DSC kifejezést. A kifejezést először a Microchip Technology alkalmazta 2002-ben a 6000-es sorozatú DSC-i bemutatásakor, és ezután néhány gyártó átvette azt, mások nem. Például az Infineon és a Renesas a saját DSC típusú termékeikre mikrovezérlőként hivatkoznak.
A DSC-ket alkalmazások széles körében használják, de a többségüket a motorvezérlés, energiaátalakítás és érzékelő-feldolgozó alkalmazások terén hasznosítják. Jelenleg a DSC-ket zöld technológiaként reklámozzák mivel az elektromotorokban és tápegységekben való alkalmazásokban csökkenthetik az energiafelhasználást.
A piaci részesedés tekintetében az első három legnagyobb gyártójuk a Texas Instruments, a Freescale és a Microchip Technology, a Forward Concepts piackutató cég szerint (2007-ben). Ez a három cég uralja a DSC piacot, a többi szállító, mint például az Infineon és Renesas, kisebb szeletet kapott a tortából.
Megjegyzés: 2012-es adatok (Microchip és TI) alapján, a táblázatban jelenleg csak a három legnagyobb DSC szállító termékei láthatók.
PWM csatornák, felbontás, működési ciklus
4–8 (16 bit, 1 vagy 16,5 ns, alkatrésztől függően)
max. 18 PWM (16 bit, 12,5 ns)
max. 16 PWM (16 bit, 8,32 ns)
16 PWM (13 bit, 150 ps)
7–16 PWM (11 bit, 150 ps)
12 PWM (15 bit, 10 ns)
5–6 PWM (15 bit, 10 ns)
12 PWM (15 bit, 10 ns)
A DSC-k, a mikrovezérlőkhöz és DSP-khez hasonlóan, szoftveres támogatást igényelnek. Egyre több szoftvercsomag jelenik meg, amelyek a DSP- és mikrovezérlő alkalmazásokhoz szükséges szoftverelemeket kínálják. A szélesebb igényeket kielégítő szoftverekből még kicsi a választék, Ilyen szoftver vagy igény lehet például a fejlesztőeszközök megléte, DSP könyvtárak, DSP feldolgozást célzó optimizáció, gyors megszakításkezelés, többszálas technika és a kis kódméret.
Ez a szócikk részben vagy egészben a Digital signal controller című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Grzegorz Budzyń: Digital Signal Controllers & Digital Signal Processors (angol nyelven) (pdf slides). Advanced Microcontrollers pp. 1–96. Wroclaw University of Technology, 2013. május 20. (Hozzáférés: 2014) – előadás a DSC-kről
Rácz György: Új módszerek egyfázisú aszinkron motorok jelfeldolgozó kontrolleres vezérléséhez (magyar nyelven) (pdf). Tudományos Diákköri Dolgozat pp. 1–30. Műegyetem, 2011. (Hozzáférés: 2014) – egy felhasználás
Új, 16 bites mikrovezérlõk és digitális jelvezérlõk (magyar nyelven) (pdf) pp. 52-53 / 84. ElektroNet, 2006. május 1. (Hozzáférés: 2014) – a Mikrochip jelvezérlőkről
A lap eredeti címe: „https://hu.wikipedia.org/w/index.php?title=Digitális_jelvezérlő&oldid=17815244”
Utoljára szerkesztve 2016. augusztus 9., 19:48-kor
A lap utolsó módosítása: 2016. augusztus 9., 19:48
A lap szövege CC BY-SA 3.0 alatt érhető el, ha nincs külön jelölve.